 27 ሰነ 2020 ምንጪ ስእሊ, Binyam ነዞም ብውሑዱ 100 ዓመት ዝገብሩ በዓል ፀጋ ዕድመ ካብ ሞንጎ ዝሓከሞም ሓደ ዶክተር ኣብዚ ዕድሚኦም ካብ ኮሮናቫይረስ ምድሓኖም ዘደንቕዩ ክብል ንቢቢሲ ተዛሪቡ ዕድመ ኣባ ጥላሁን ወልደሚካኤል ዘረጋግፅ ናይ ልደት ሰርተፍኬት ዋላኳ እንተዘይሃለወ ስድርኦም ግና 114 ዓመት ከምዝገበሩዮም ዝገልፁ እዚ ድማ ኣብ ዓለም እቲ ዝዓበየ ዕድመ ይገብሮ ልዕሊ 80 ዝዕድሚኦም ሰብ ፀጋ ዕድመ ብኮሮናቫይረስ እንተተታሒዞም ተኣፈፍቲ ከምዝኾኑ እዩ ዝግለፅ እዞም ፈላሲ ኦርቶዶክስ ተዋህዶ ዝኾኑ ወዲ ሚእቲ ዓመት በዓል ፀጋ ዕድመ ሕዚ ኣብ ገዝኦም ብወዲ ወዶም እዮም ዝናበዩ ዘለው ኣብ ሆስፒታል እንከለኹ ኣምላኽ ጥዕና ክህበኒ እፅሊ ነይረ መላእ እታ ሃገር እውን ዳግማይ ጥዑያት ክንከውን እበክን እፅልን ነይረ ኢሎም ንቢቢሲ ኣባ ጥላሁን ብኮሮናቫይረስ ከምዝተለኸፉ ዝተረጋገፀ ኣብ ከተማ ኣዲስኣበባ ኣብ ጎረቤቶም ብዝተገበረ ሃንደበታዊ መርመራ እንትኸውን ምልክታት እቲ ቫይረስ ቅድሚ ምርኣዮም ናብ ሆስፒታል ከምዝተወሰዱ ዶክተር ሕሉፍ ንቢበሲ ገሊፁ እዚ ድማ እቲ ጉጅለ ሓካይም ነቶም በዓል ፀጋ ዕድመ ብቅልጡፍ ሕክምና ክንክን ክገብርሎምን ክከታተልዎምን ኣኽኢልዎም እዩ ምንጪ ስእሊ, AFP ኣብ ሆስፒታል የካ ምስኣተዉ ኣብ ውሽጢ ኣርባዕተ መዓልታት እቲ ቫይረስ ስለዘጥቀዖም ኩነታት ጥዕነኦም ብምንቁልቋሉ ብኦክስጅን የተንፍሱ ከምዝነበሩ ዶክተር ሕሉፍ ገሊፁ ን14 መዓልታት ኣብቲ ሆስፒታል ኣብ ዝፀንሕሉ ግዘ ድማ ንልዕሊ ሰሙን ብኦክስጅን እዮም ዝሕከሙ ነይሮም ፀረ-ባክተርያን ኣንቲ ባዮቲክ ፀረ-ነድሪ ዝኾነ መድሓኒት ዴክሳሜታዞንንውን ክወስዱ ተገይሩ ህይወት ዘድሕን ዝብል ስያመ ዝረኸበ መድሓኒት ዴክሳሜታዞን ብኮቪድ-19 ብፅኑዕ ንዝሓመሙ ሰባት ዝፍውስ እዩ ኣብ ኢትዮጵያ ዛጊድ ልዕሊ 5000 ሰባት ብኮሮናቫይረስ ዝተለኸፉ እንትኾኑ ህይወት 81 ሰባት ድማ በዚ ቫይረስ ጠፊኡ እዩ ሕንፍሽፍሽ ዘለዎ ግዘታት ኣባ ጥላሁን ዝተሓከሙሉ ሆስፒታልውን ዕድመኦም 114 ምዃኑ ኣየረጋገፀን ልዕሊ 100 ዕድመ ከምዝኾኖም ግና ጉጅለ እቲ ሕክምና ብርግፀኝነት ገሊፁሎ መንእሰይ እንከለዉ ካብ ደቡባዊ ኢትዮጵያ ናብ ከተማ ኣዲስኣበባ ዝመፅኡ ኣባ ጥላሁን ወልደሚካኤል ኣብ ኢትዮጵያ ዝነበረ ጥንኩር ግዘ ኣብ እዋን ንእስነቶም ሓሊፈሞ እዮም ካብ 1935 ክሳብ 1941 ንዝነበረ ወራር ጣልያን ዝመስከሩ ኣባ ጥላሁን ብ1974 ሃፀይ ሃይለስላሰ ካብ ዙፋኑ እንትዕሎ ብ1991 ማርክሳዊ ስርዓት ደርግ እንትዓኑውን ዝረኣዩ እዮም ኣብዚ እዋን ድማ ካብ ኮቪድ-19 ሓውዮም ይነብሩ ኣለዉ ምንጪ ስእሊ, Binyam Lulseged Tilahun መግለጺ ስእሊ, ኣባ ጥላሁን ወልደሚካኤል ምስ ወዲ ወዶም ቢንያም ልኡል ሰገድ ቅድሚ ዓመታት ዝተሰኣልዎ ስእሊ ንዓመታት ኣባ ብዝብል መዓርግ ቅልል ዝበለ ህይወት ዝነብሩ ኣባ ጥላሁን መንእሰይ እንከለዉ ግና ኤለትሪከኛ ገዛ ቀላምን ኣብ ብዙሓት ዓይነት ስራሕቲ ይሰርሑ ከምዝነበሩ ወዲ ወዶም ቢንያም ልኡል ሰገድ ጥላሁን ንቢበሲ ገሊፁ ኣብዚ ሕዚ ሰዓት ኣቦሓጉኡ ምስ ዕድመኦም እንትነፃፀር ኣብ ፅቡቕ ኩነታት ጥዕና ዝርከቡ እንትኾኑ ጎናዊ ሳዕቤን እቲ ቫይረስ ግና ድምፆም ከምዘድኸሞ ሓቢሩ ካብ ሓጺነ መጺን ንሕሙማት ኮሮናቫይረስ መተንፈሲ ዝሰርሓ ደቂ ኣንስትዮ ኮሮናቫይረስ መድሃኒት ይርከቦዶ ይኸውን? 